ANDREA GUZEL

ROZPRÁVKY  DO  KAPSIČKY

(ukážka)

Grafická a technická spolupráca: Szekeres František, Špacír Stanislav,

Edícia: MEA 2000 o. z.– Mladá Éra Autorov nového tisícročia

Autorské práva vyhradené

ISBN 978-80-560-0101-1

OBSAH

Predslov:

Smutná princezná

Ako bohatí princovia potrestali zlú princeznú

Večne neposlušný zajko

Nepozvaný hosť

Pyšná princezná

Macko nezbedník

Líška Drzoška

Princezná Malvínka a oslie ušká

Obrovský princ

Myška Ryška a Miška

Predslov:

Milé deti,

určite máte radi rozprávky a mnoho z rozprávok už určite poznáte. „Rozprávky do kapsičky“ však určite nie. Pozorne si ich prečítajte a porozmýšľajte

aké ponaučenia z nich plynú. Tieto rozprávky boli rozprávané jednému malému dievčatku menom Viktória, ktoré neustále chcelo počuť novú a novú

rozprávočku. Autorka veľmi rada rozprávala rozprávky dievčatku a mnoho ďalším kamarátkam malej Viktórii. Neskôr si ich deti tak veľmi obľúbili, že

ich chceli počuť znovu a znovu. A tak vznikla knižka“ Rozprávky do kapsičky“, pre menšie aj väčšie deti.

Smutná princezná

Bolo raz jedno kráľovstvo, v ktorom žila veľmi smutná princezná. Všade okolo boli len samé stromy, široko ďaleko nebolo dovidieť. A tak princezná Kristína bola ako vo väzení, nikam by sa nedostala, keby chcela vyjsť von, lebo stromy boli tak husto porastené, že za nich nebolo vidieť ani na druhú stranu lesa. V jedno ráno spozorovala princezná Kristínka sovu, ktorá sedela na strome priamo pred jej oknom. Prihovorila sa sove, akoby sa rozprávala s človekom.

„Jaj sova moja, keby si ty vedela čo ma trápi? Je tu toľko stromov a ja sa nemôžem nikam dostať. Keď vyjdem von, všade dokola len samé stromy a stromy. Tak rada by som videla, čo je za lesom.“

Zrazu sova prehovorí ľudskou rečou:

„Viem čo ťa trápi princezná a dám ti radu. Zapriahni svojich poddaných, aby vysekali na jednej strane všetky stromy až kým sa nedostanú na druhú stranu. Tak budete mať aj kopu dreva na zimu a ty už nebudeš ako vo väzení.“

Princezná Kristínka sa tak potešila, že zo smutnej princeznej sa zrazu stala veselá princezná. To bol skvelý nápad od sovy. Hneď poručila svojim ľuďom, aby sa pustili do práce. Pracovali dni, mesiace, roky až konečne uvideli druhú stranu za lesom. Princezná Kristínka hneď vysadla na svojho koníka. Prechádzala vyrúbanou cestou. Dostala sa na druhú stranu a uvidela malé jazierko. Prišla k jazierku, vyzliekla sa a začala sa kúpať. Keď sa dokúpala, sadla si na trávu a vychutnávala si krásne slniečko, pozerala na zvieratká, ktoré okolo nej pobehovali a vôbec sa jej nebáli. Vtáčiky poletovali okolo nej. Bolo to prekrásne. Takto každý deň princezná Kristínka chodila k jazierku na svojom koníkovi. Raz však ako sa blížila k jazierku, uvidela z diaľky niekoho. Spomalila a v žiari slnka uvidela lesk šiat. To určite môže byť len princ, a tak sa posmelila a vykročila vpred. Keď sa dostala k jazierku, bol tam naozaj princ, ktorý prekvapený ako ju zbadal ostal stáť ako skamenený.

„Kde sa tu berieš a kto si?“- spytoval sa princ.

Princezná Kristínka sa predstavila. Veru mali sa o čom rozprávať. Takto sa stretávali každý deň. No raz prišla prestrašná búrka a princezná Kristínka sa nemohla dostať k jazierku. Bola smutná, lebo túžila vidieť princa Alberta. V tom stráž pri bráne ju upozornila, že ktosi je vonku v tom strašnom lejaku. Vpustili dnu toho cudzinca a ako sa ukázalo, bol to princ Albert. Princezná Kristína sa veľmi potešila. Dala prichystať kúpeľ, suché šaty pre princa a potom spolu večerali. Na oplátku ju princ pozval tiež do svojho zámku, s čím princezná Kristínka nadšene súhlasila. Princov zámok bol prekrásny. Stretávali sa znovu a znovu, až kým princ Albert nepožiadal princeznú Kristínku o ruku. Princezná Kristínka súhlasila, a tak bola svadba. Princezná Kristínka nezabúdala ani na sovu. Každý deň sova priletela na jej okno a tam sa rozprávali. Na svadbe nemohla chýbať teda ani sova. Keď ju princezná Kristínka usadila na stoličku, zrazu sa zotmelo a keď opäť bolo vidieť, na stoličke miesto sovy sedela akási žena.

„Kde je moja sova?“- spytovala sa neznámej.

Tu jej neznáma žena rozpovedala ako ju zlý čarodejník premenil na sovu, keďže si ho nechcela vziať za muža, a potrestal jej kráľovstvo tým, že naokolo rástli všade husté stromy. Len tak sa mohla zrušiť kliatba, kto by sa pustil do ničenia toho lesa a staral sa a rozprával s ňou ako so sovou. A princezná Kristínka to robila, prelomila kúzlo a oslobodila ju. Vysvitlo, že sova je jej mamička, o ktorej jej vraveli, že zmizla. O to väčšie šťastie a radosť bola v srdci princeznej Kristínky. Svadba bola skutočne veľkolepá. Zo smutnej princeznej sa stala veselá princezná.

Table of Contents

Predslov:

Smutná princezná

Ako bohatí princovia potrestali zlú princeznú

Večne neposlušný zajko

Nepozvaný hosť

Pyšná princezná

Macko nezbedník

Líška Drzoška

Princezná Malvínka a oslie ušká

Myška Ryška a Miška